Prime Willow-Jean; Dean JacquiWILLOW-JEAN PRIME (Labour—Northland): E te Māngai o te Whare tēnā koe. Otirā tēnā tātou katoa i roto i tēnei Whare o tātou i te ahiahi nei mihi kau ana ki a tātou. He Hōnore tēnei mōku te tū ki te kōrero e pā ana ki tēnei pire i tēnei rā. Engari he āhua rerekē te āhua o te Whare i tēnei rā nā te mea kahore ngā hapū o Ahuriri i konei i roto i tēnei Whare ki te whakarongo ki ngā kōrero e pā ana ki a rātou e pā ana ki ō rātou kerēme me tēnei pire o rātou mahi i ngā tau maha kua pahure ake nei. E mōhio ana ahau kei konei rātou kei te Whare Pāremata engari kahore i roto i tēnei Whare. Nō reira e mihi ana ki a koutou ngā hapū o Ahuriri e mātakitaki mai ana i runga i te pouaka whakaata mātou e kōrero ana e pā ana ki tō pire ki ō kerēme i tēnei ahiahi.Ā ka huri ahau ki Te Pire Whakataunga Kerēme a ngā Hapū o Ahuriri. Ko tēnei te pānuitanga tuatoru me kī ko te pānuitanga tata mutunga o tēnei pire i roto i te Whare Pāremata nō reira muri mai i tēnei ae ko te whakataunga o ngā kerēme ko te whakatinanatanga i tērā whakaaetanga e hia kē te roa o te hainatanga o tērā.E hiahia ana ahau ki te whāki atu i roto i te Whare i tēnei ahiahi me kī atu i te 180 tau te roanga o te hainatanga o Te Tiriti o Waitangi. I muri tata mai i te hainatanga o Te Tiriti ka tīmata te puta mai ngā raruraru i waenganui i ngāi tātou te iwi Māori me Te Karauna. Engari i a au e pānui ana i ngā kōrero e pā ana ki tēnei pire me te kaupapa mō ngā hapū o Ahuriri i kite ahau i tīmata tēnei whawhai mō te whakataunga o ngā kerēme i te tau 1988. I taua wā e ono noa iho ōku tau. E tū ana ahau i roto i tēnei Whare 33 tau mai i te tīmatanga o tērā tuku tono atu i ngā kerēme i mua i te aroaro o Te Rōpū Whakamana i Te Tiriti o Waitangi nō reira e mihi ana ki a koutou mō tō koutou mahi mō tō koutou manawaroa ki te whakatutuki i ēnei kerēme.Kua kite ahau i tono atu te kerēme tuatahi ki roto i Te Rōpū Whakamana i Te Tiriti o Waitangi Te Taraipiuna rā i taua tau ā i puta te ripoata Te Whanganui-ā-Orotū i te tau 1995 ka tīmata ngā kōrero kei waenganui i te rōpū o te hapū me te Karauna i te tau 2010. E ono tau pea te roa o ngā kōrero kātahi ka haina i te whakaaetanga whakataunga i ngā kerēme i taua tau. Engari i uru mai te pire tuatahi ki roto i tēnei Whare Pāremata i te tau 2019. E mihi ana ahau ki ngā Minitā o taua wā ki ngā kaimahi o taua wā e whakawhitiwhiti ana i ngā kōrero kia whakatau i ēnei kerēme. E mihi hoki ana ki te Komiti Whiriwhiri Take Māori o taua nohoanga o te Whare Pāremata. Ko tētahi o ngā Māngai o Te Whare ko Adrian tētahi o ngā mema kātahi anō ia ka puta i tēnei Whare engari e mihi ana ki a ia ki ētahi atu o ngā mema hoki.Ko tētahi o ngā take i whakaroa ake te ture i roto i tēnei Whare ko te mate urutā. Koirā te take kāhore rātou i roto i te Whare i tēnei rā. Nō reira e mihi ana anō ki a koutou mō tō koutou manawaroa kia kite i te whakatutukinga o tēnei pire o tēnei ture i roto i te Whare i tēnei ahiahi. Nō reira he rā nui tēnei mō koutou he nui taku aroha ki a koutou.I mua i taku houtanga mai ki roto i tēnei Whare Pāremata ko wētahi o aku mahi ko ngā kerēme mō ōku hapū i roto i Ngāpuhi nō reira e mōhio ana ahau ki ō koutou mahi ki te mamae mō wēnei momo take nō reira ko te hiahia ko tēnei e whakatau ana i ō koutou kerēme i mua i te Taraipiunara. Ko te hiahia ka pakari ō koutou hapū i te whiwhinga o tēnei ka taea e koutou te anga whakamua kia pai ake tō mahi tahi me te Karauna. Koirā taku tino hiahia.Nō reira i runga i tēnei kahore ahau e hiahia ana kia roa ake taku kōrero nā te roa o tēnei kaupapa mō te hapū i runga i tēnā e tautoko ana ahau i tēnei pire. Pau te kaha.[Madam Speaker greetings to you and to all of you in this House of ours this afternoon greetings one and all. It is a great honour for me to stand and speak to this bill today. But the House looks slightly different today because the hapū of Ahuriri are not in the House to listen to the speeches about them about their claims and their work on this bill in the many preceding years. I know that they are in the Parliament buildings but they are not in this Chamber. Therefore I greet you the hapū of Ahuriri who are watching this on the television while we discuss your bill and your claims this afternoon.So I turn to the Ahuriri Hapū Claims Settlement Bill. This is the third reading that is to say the reading which is almost the final stage of this bill in the House of Parliament therefore after this yes that is the settlement of the claims the embodiment of that agreement which was signed many years ago. I wish to state clearly in the House this afternoon that it is 180 years since the signing of the Treaty of Waitangi. Soon after the signing of the Treaty problems began between us the Māori iwi and the Crown. But as I was reading the stories relating to this bill and the issue for the hapū of Ahuriri I saw that this battle for the settlement of the claims began in 1988. At that time I was only six years old. I stand in this House 33 years since the sending the submission of those claims to the Waitangi Tribunal therefore I acknowledge you for your work and your perseverance to carry these claims to completion.I found that the first submission on this claim was sent to the Waitangi Tribunal in that year and that the report on Te Whanganui-ā-Orotū was published in 1995 then began the discussions between the hapū grouping and the Crown in 2010. These discussions continued over about six years and the deed of settlement was signed in that year. But the first bill entered Parliament in 2019. I acknowledge the Ministers of that time to the workers at that time whose negotiations led to the settlement of these claims. I also want to acknowledge the Māori Affairs Committee of that sitting of Parliament. One of the Speakers of the House Adrian was one of the members when he first appeared in this House but I acknowledge him and some other members as well.One of the reasons that slows down the making of laws in this House has been the pandemic. That is the reason why they are not in the House today. Therefore I acknowledge you for your perseverance to see the completion of this bill of this law in the House this afternoon. Therefore this is a great day for you and I sincerely empathise with you.Before I entered Parliament some of my work was claim-related for my hapū in Ngāpuhi therefore I understand your work and the pain involved in these sorts of issues therefore I hope that this will settle your claims in front of the Tribunal. I hope that your hapū will be strengthened by this achievement and you can find a way forwards to improve your collaboration with the Crown. That is my sincere hope.Therefore on that basis I don't want to make my speech any longer because this process has been long enough for the hapū and so I state that I resolutely support this bill.]CHAIRPERSON (Hon Jacqui Dean): I call Chris Penk five-minute call.